Diari Oficial de la Generalitat Valenciana


Sumari del DOGV 3412, del 14-01-1999 (1998/11725)

RESOLUCIÓ de 16 de desembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana i la Fundació Professor Manuel Broseta per a la formació, estudi i convivència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/11610


Data del document
:   16-12-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 16 de desembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana i la Fundació Professor Manuel Broseta per a la formació, estudi i convivència. [1998/S11362]
  
Subscrit, després de la tramitació prèvia reglamentària, entre la Generalitat Valenciana i la Fundació Professor Manuel Broseta per a la formació, estudi i convivència, el dia 1 d'octubre de 1998, un Conveni Marc de col·laboració, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1204/1998, i que figura com a annex d'aquesta resolució.
  
València, 16 de desembre de 1998.- La Subsecretaria del Secretariat del Govern i Relacions amb les Corts: Catalina Escuin Palop.
  
Conveni Marc de col·laboració entre la Generalitat Valenciana i la Fundació Professor Manuel Broseta per a la formació, estudi i convivència.
  
Reunits
  
D'una banda el senyor Eduardo Zaplana Hernández-Soro, president de la Generalitat Valenciana, en representació d'aquesta.
  
I d'una altra el senyor José María Jiménez de la Iglesia Santonja com a president de la Fundació Professor Manuel Broseta per a la formació, estudi i convivència, segons acord del Patronat de la Fundació adoptat en reunió de 21 de març de 1996, i protocolitzat en l'article 24 dels Estatuts de la Fundació en escriptura autoritzada pel notari de València, el senyor Carlos Pascual de Miguel amb data 23 de setembre de 1996.
  
Intervenen cadascun d'ells en ús de les atribucions que tenen conferides i, com que es reconeix mútuament capacitat legal suficient per a atorgar el present conveni, exposen:
  
Primer
  
Que la Fundació Professor Manuel Broseta per a la formació, estudi i convivència, d'ara endavant Fundació Professor Manuel Broseta, és una institució sense ànim de lucre que desenvolupa un conjunt d'activitats orientades a la formació; a l'estudi i la convivència dins de l'esperit liberal i tolerant del professor Manuel Broseta. Entre les activitats orientades a l'estudi i a la formació destaquen les matèries en Dret Constitucional Autonòmic; Dret Constitucional Comparat; Història i Ciència Política i Investigació Històrica i Científica sobre el Procés Autonòmic Valencià.
  
Segon
  
Que és desig d'ambdues institucions subscriure un conveni marc amb la finalitat d'establir les fórmules adients de cooperació per a un millor aprofitament dels recursos propis, destinat a l'execució de programes d'interés mutu en les matèries abans esmentades.
  
Amb aquesta finalitat, les parts acorden formalitzar aquest Conveni que se regularà d'acord amb les següents clàusules:
  
Primera
  
La finalitat d'aquest Conveni és establir les línies de col·laboració entre la Generalitat Valenciana, mitjançant la Conselleria de Presidència, i la Fundació Profesor Manuel Broseta per a realitzar conjuntament treballs d'investigació, estudi, publicacions i difusió dels resultats de temes d'interés comú. Per a dur a terme els esmentats objectius, ambdues institucions col·laboraran en l'organització de seminaris, edició de publicacions i altres iniciatives que decidisquen organitzar conjuntament o mitjançant la incorporació d'una de les parts a les activitats que l'altra convoque.
  
Segona
  
Les dues institucions signants es comprometen a realitzar funcions d'ajuda, transmissió d'informació i assessorament d'assumptes d'interés comú que faciliten el desenvolupament d'aquest Conveni. Així mateix es comprometen a col·laborar en l'edició d'una col·lecció de llibres d'història i ciències polítiques aplicades al procés autonòmic valencià i al Dret Autonòmic Valencià. Per fer això comptaran amb la col·laboració, recolzament i assessorament de la Revista Valenciana d'Estudis Autonòmics.
  
Tercera
  
El Conveni Marc es desenvoluparà mitjançant:
  
La col·laboració de la Institució requerida als efectes en una activitat
  
Els projectes de l'actuació conjunta que ambdues Institucions determinen. Per a cada projecte que s'inicie en desenvolupament d'aquest Conveni Marc es formalitzarà un acord específic en què es determinaran les seues característiques, així com els compromisos que assumix cadascuna de les parts.
  
La supervisió dels programes i accions conjuntes correspondrà a cadascuna de les parts en l'àmbit de les seues respectives competències, i a la Comissió de Seguiment i Coordinació prevista en la clàusula sisena, quan l'entitat de les actuacions així ho aconselle.
  
La Generalitat i la Fundació Profesor Manuel Broseta podran divulgar en la forma que estimen convenient, les accions i experiències que se deriven dels projectes que es realitzen en el desenvolupament del Conveni Marc, excepte que en els acords específics s'establisquen limitacions a aquesta divulgació o se determine la seua confidencialitat, i fent constar, en tot cas, la participació d'ambdues institucions.
  
Quarta
  
La formalització d'aquest Conveni Marc no té aparellada cap despesa. No obstant això, quan el seu desenvolupament exigira aportacions econòmiques per alguna de les parts o per ambdues, els costos econòmics, així com la participació en ells, seran acordats per a cada projecte en els acords específics corresponents, als efectes de la seua entrada en vigor quedarà supeditada a què les autoritats competents fiscalitzen i aproven la corresponent despesa.
  
Cinquena
  
Amb la finalitat d'impulsar les activitats de col·laboració objecte d'aquest Conveni Marc, en el termini màxim d'un mes, comptador des de la firma, es constituirà una Comissió de Seguiment i Coordinació en règim de paritat amb representants d'ambdues institucions.
  
Seran membres permanents de l'esmentada Comissió dos representants de la Conselleria de Presidència de la Generalitat Valenciana i dos representants de la Fundació Profesor Manuel Broseta.
  
Aquesta Comissió, que haurà de reunir-se periòdicament, té la finalitat de servir com a mecanisme operatiu per a la coordinació entre ambdues Institucions impartint les directrius que resulten necessàries.
  
Sisena
  
Aquest Conveni Marc tindrà vigència indefinida des del moment de la seua signatura, sense perjudici de la seua extinció por denúncia unilateral, mutu acord o qualsevol de les causes previstes en la contractació administrativa.
  
La resolució d'aquest Conveni Marc no afectarà al desenvolupament dels acords específics que s'hagueren formalitzat, els quals vigiran fins a la seua total conclusió.
  
En prova de conformitat, signen ambdues parts aquest Conveni Marc per duplicat exemplar, en el lloc i la data assenyalats en l'encapçalament, quedant un exemplar en poder de cadascuna de les parts.
  
València, 1 d'octubre de 1998.- El president de la Generalitat Valenciana: Eduardo Zaplana Hernández-Soro. El president de la Fundació Professor Manuel Broseta: José María Jiménez de la Iglesia Santonja.